OpenLLM-France/wikimedia huggingface dataset:
# Toni, en famille

Toni, en famille és una pel·lícula francesa dirigida per Nathan Ambrosini que es va estrenar el 2023 i dura 96 minuts. És una comèdia familiar i és protagonitzada per Camillie Cottin, Léa Lopez, Thomas Gioria i Louise Labèque.

## Referències

* ↑ S.L, EDICIONES PLAZA. «‘Toni, en famille’, una comedia sobre la identidad más allá de la maternidad» (en castellà). [Consulta: 27 novembre 2023].
* ↑ «Toni en Famille, protagonizada por Camille Cottin: nuestro veredicto sobre esta conmovedora comedia familiar» (en castellà). [Consulta: 27 novembre 2023].
# UTC+01:00

UTC+01:00 és una zona horària d'UTC amb 1 hora més tard que l'UTC. El seu codi DTG és A-Alfa.

## Zones horàries

* Central European Time (CET) (en català: Hora Central Europea)
* West Africa Time (WAT)
* Swatch Internet Time o Biel Mean Time (BMT) (en català: Hora Internet)
Horaris d'estiu
* Western European Summer Time (WEST) (en català: Hora d'Europa Occidental d'Estiu)
** British Summer Time (BST)
** Irish Summer Time (IST)

## Franges
### Temps estàndard (l'any sencer)

* Algèria
* Angola
* Benín
* Camerun
* República Centreafricana
* Rep. del Congo
** Equador
** Kinshasa
** Bandundu
** Bas-Congo
* Gabon
* Guinea Equatorial
* Marroc
* Níger
* Nigèria
* Txad

### Temps estàndard (hivern a l'hemisferi nord)

Aquestes zones utilitzen el UTC+01:00 a l'hivern i el UTC+02:00 a l'estiu.
* Albània
* Alemanya
* Andorra
* Àustria
* Bèlgica
* Bòsnia i Hercegovina
* Croàcia
* Dinamarca
* Eslovàquia
* Eslovènia
* Espanya (excepte Illes Canàries)
* França
** Territori metropolità
* Hongria
* Itàlia
* Liechtenstein
* Luxemburg
* Macau
* Mònaco
* Montenegro
* Noruega
** Territori metropolità
** Svalbard
** Jan Mayen
* Països Baixos
* Polònia
* Txèquia
* San Marino
* Sèrbia
* Suècia
* Suïssa
* Regne Unit
** Gibraltar
* Ciutat del Vaticà

### Temps d'estiu (estiu a l'hemisferi nord)

Aquestes zones utilitzen el UTC±0 a l'hivern i el UTC+01:00 a l'estiu.
* Dinamarca
** Illes Fèroe
* Espanya
** Illes Canàries
* Irlanda
* Portugal (menys les Açores)
* Regne Unit
** Gran Bretanya
** Illa de Man
** Illes Anglonormandes

## Geografia

UTC+01 és la zona horària nàutica que comprèn l'alta mar entre 7,5°E i 22,5°E de longitud. En el temps solar aquest fus horari és el corresponent el meridià 15° est.
Anecdòticament, el punt fronterer entre Finlàndia, Noruega i Rússia és l'únic lloc d'Europa en què tres zones horàries es troben (UTC+1, UTC+2 i UTC+3).

## Història

Diversos països que utilitzen l'UTC+1, abans utilitzaven l'UTC+0.
* Andorra (del 1901 al 1946)
* Bèlgica (del 1892 al 1914 i del 1919 al 1940)
* França (del 1911 al 1940 i del 1944 al 1945)
* Gibraltar (del 1880 al 1957)
* Luxemburg (del 1918 al 1940)
* Mònaco (del 1911 al 1945)
Diversos països que utilitzen l'UTC+0, abans utilitzaven l'UTC+1.
* Lituània (del 1920 al 1940).
* Portugal (del 1966 al 1976 i del 1992 al 1996).
* Regne Unit i Irlanda (del 1940 al 1945 a l'hivern (UTC+2 a l'estiu). Entre 18 febrer 1968 i 31 d'octubre de 1971, UTC+1 es va utilitzar durant tot l'any).
# Al-Mahdiyya

«Al-Mahdiyya» té aquests significats:
* Al-Mahdiyya, nom àrab de Mahdia, Tunísia
* Al-Mahdiyya, nom àrab de Mehdya, ciutat del Marroc a la província de Kénitra, regió de Gharb-Chrarda-Béni Hssen
* Al-Madiyya o Medea (Algèria). ciutats d'Algèria
* Al-Mahdiyya o Mahdiyya: Moviment polític i religiós iniciat el 1881 al Sudan
# Micaela Navarro Garzón

Micaela Navarro Garzón (Andújar, 2 de setembre de 1956) és una política andalusa, presidenta del PSOE entre 2014 i 2016 i vicepresidenta segona del Congrés dels Diputats des de 2016 a 2019.
Ha estat consellera d'Igualtat i Benestar Social de la Junta d'Andalusia (2004-2012), regidora a l'Ajuntament d'Andújar (1991-1996), senadora per la província de Jaén (1996-2000) i diputada Congrés dels Diputats per Jaén (2000-2004).
El 2008, va ser triada parlamentària autonòmica per Jaén, i nomenada per a ocupar la mateixa Conselleria durant la VII Legislatura.
El 2015 va encapçalar la llista del PSOE per Jaén a les eleccions generals, va ser elegida diputada i vicepresidenta del Congrés.

## Referències

* ↑ «Micaela Navarro Garzón - XII Legislatura». Congreso de los Diputados. [Consulta: 19 juliol 2021].
* ↑ Ferrer i Fornells, Mariona «Micaela Navarro, andalusa, nova presidenta federal del PSOE». Diari ARA, 25-07-2014 [Consulta: 30 setembre 2018].
* ↑ Constenla, Tereixa «Micaela Navarro. Por lo áspero, a las estrellas». El País, 27-12-1999 [Consulta: 30 setembre 2018].
* ↑ «Micaela Navarro, la andaluza elegida por Rubalcaba». El Plural, 27-06- 2011 [Consulta: 30 setembre 2018].
* ↑ «Micaela Navarro, elegida vicepresidenta segunda del Congreso de los Diputados». Ideal, 13-01-2016 [Consulta: 30 setembre 2018].
# Tichý Potok

Tichý Potok és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1427.
# Tipton (Califòrnia)

Tipton és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.790 habitants.

## Demografia

Segons el cens del 2000, Tipton tenia 1.790 habitants, 473 habitatges, i 402 famílies. La densitat de població era de 684,3 habitants/km².
Dels 473 habitatges en un 53,3% hi vivien nens de menys de 18 anys, en un 62,8% hi vivien parelles casades, en un 14,2% dones solteres, i en un 14,8% no eren unitats familiars. En l'11,6% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,78 i el nombre mitjà de persones que vivien en cada família era de 4,08.
Per edats la població es repartia de la següent manera: un 38,8% tenia menys de 18 anys, un 12,6% entre 18 i 24, un 26,4% entre 25 i 44, un 15,4% de 45 a 60 i un 6,9% 65 anys o més.
L'edat mediana era de 24 anys. Per cada 100 dones de 18 o més anys hi havia 106 homes.
La renda mediana per habitatge era de 26.379 $ i la renda mediana per família de 27.069 $. Els homes tenien una renda mediana de 24.362 $ mentre que les dones 19.821 $. La renda per capita de la població era de 8.464 $. Entorn del 18,3% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tipton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Tipton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Raquel Martínez Rabanal

Raquel Martínez Rabanal (Palència, 30 juny de 1979) és una periodista espanyola, presentadora de televisió i ràdio. Des de 2006 treballa als Serveis Informatius de TVE i des del 8 de setembre de 2012 presenta el Telediario Cap de setmana.

## Biografia

Llicenciada en comunicació audiovisual per la Universitat de Sevilla i més tard va realitzar un màster de Ràdio Nacional d'Espanya, a Madrid.

### Trajectòria professional

Va començar la seva carrera professional el 2004 a RNE en Valladolid. Aquest mateix any va presentar, juntament amb Óscar Sacristán una biografia radiada d'Isabel la Catòlica amb la qual van guanyar el Premi de Periodisme de la Junta de Castella i Lleó Francisco de Cossío. en 2005 La memòria del vi a RNE a Valladolid, li va reportar el premi de periodisme Província de Valladolid.
El març de 2006 es va incorporar a Televisió Espanyola com a presentadora del Canal 24 Hores i l'agost va presentar La 2 Notícies. L'agost de 2007 va presentar l'edició d'estiu del magazín Gente. el 2008, va presentar juntament amb Christian Serrano al programa Mueve tu Mente, també a TVE. Entre 2011 i 2012 va col·laborar en l'espai La nit en 24 hores .
Des de setembre de 2012 copresenta el Telediario Cap de setmana, de TVE. Entre setembre i desembre de 2012 amb Marcos López, de gener de 2013 a octubre de 2014 amb Oriol Nolis i des de 20 de juny del 2015, després del retorn de la seva maternitat, amb Pedro Carreño.

## Vida personal

A l'octubre de 2014, es va donar a conèixer l'embaràs de Raquel, fruit de la relació amb la seva parella Francisco Palomares. La seva filla, Inés, va néixer el 2 de gener de 2015.

## Premis

* 2004 Premi de Periodisme Francisco de Cossío
* 2005 Premi de periodisme Provincia de Valladolid

## Referències

* ↑ «Viatjant amb Raquel Martínez» (en (castellà)). Arxivat de l'original el 24 d’abril 2016. [Consulta: 3 abril 2016].
* ↑ «Raquel Martínez, la nueva presentadora de "Gente"». Vertele, 30-07-2007. [Consulta: 8 juny 2018].
* ↑ Prensa, Gaceta de. «Es fallen els Premis Francesc de Cossío de Comunicació a Castella i Lleó». [Consulta: 3 abril 2016].
* ↑ «Tres periodistes del Grup Promecal, guardonats amb els Premis de Periodisme Província de Valladolid 2004», 21-04-2005. Arxivat de l'original el 13 juliol 2011. [Consulta: 21 febrer 2011].
* ↑ «15 anys de premis de periodisme. Ajuntament de Valladolid». Arxivat de l'original el 16 d’abril 2016. [Consulta: 3 abril 2016].
* ↑ «Raquel Martínez, la nova cara de "Gente" per al estiu». todotele.com, 02-08-2007. Arxivat de l'original el 17 de juliol 2011. [Consulta: 21 febrer 2011].
* 1 2 «Raquel Martínez, la nova cara de gente per a aquest estiu». rtve.es, 27-07-2007. [Consulta: 21 febrer 2011].
* ↑ «Raquel Martínez presentarà 'Mou la teva ment'». Huelva Informacion.es. Grup Joly, 02-02-2008 [Consulta: 31 gener 2011].
* ↑ «Raquel serà mare el gener. Diez Minutos.es». Arxivat de l'original el 2014-10-15. [Consulta: 9 juny 2018].
* ↑ Raquel Martínez ha donat a llum a una nena (consultat el 3 de gener de 2015)
# Al-Rustak

Al-Rustak o Rustaq (àrab: الرستاق, ar-Rustāq) és una ciutat i districte d'Oman a la regió d'al-Batinah a uns 112 km en línia recta de Masqat; formaria l'Hadjar occidental a partir d'al-Hazm. El districte inclou unes 150 poblacions i el 1980 tenia uns 75.000 habitants. El nom deriva del persa rostag que vol dir «districte rural.»
El fort de Rustak és una edificació notable a tres nivells i amb quatre torres, i està datat el 1711. Prop de la ciutat a Ain al-Kasafa hi ha una font d'aigua sulfurosa que curen el reuma i mals de la pell. Els llocs més interessants de la rodalia són: Wadi Bani Ghafar; Wadi al Sahtan i Wadi Bani Auf, i les coves d'al-Sanaqha amb unes fonts subterrànies.
Fou la capital de la dinastia yarubita o yaribita i dels Al Bu Said al segle xviii.

## Referències

* Enciclopèdia de l'Islam, VIII, 655
* Rustaq.Net Arxivat 2010-09-28 a Wayback Machine.
# Roberto d'Alessio

Roberto d'Alessio (Vittoria, Sicília, 1893 - Borgo San Lorenzo, Toscana, 1975) fou un tenor italià.
Va debutar el 1921 al Kursaal de Lugano com a Duca a Rigoletto. Va cantar diverses temporades al Gran Teatre del Liceu de Barcelona.

## Referències

* ↑ «Biografia» (en anglès). Forgotten Opera Singers. [Consulta: 9 febrer 2018].
# Host de Berenguer II de Palou a Mallorca

La host de Berenguer Palou II a Mallorca fou alçada per Berenguer de Palou II, bisbe de Barcelona, a instàncies del rei Jaume I per a la Croada contra Al-Mayûrqa.

## Vegeu també

* Croada contra Al-Mayûrqa
# Theix

Theix (en bretó Teiz) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 6.613 habitants. Limita amb els municipis de Séné, Gwened, Saint-Nolff, Treffléan, Sulniac, Lauzach, La Trinité-Surzur, Surzur i Noyalo. A l'inici del curs 2007 el 24,6% dels alumnes del municipi eren matriculats a la primària bilingüe. El consell municipal ha aprovat la carta Ya d'ar brezhoneg.

## Demografia

Evolució de la població De les viles de Cassini a les comunes d'avui i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 233 | 2624 | 2 305 | 2 565 | 2 715 | 2 623 | 2 565 | 2 590 | 2 633 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 574 | 2 585 | 2 558 | 2 507 | 2 551 | 2 562 | 2 538 | 2 576 | 2 584 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 582 | 2 580 | 2 555 | 2 249 | 2 105 | 2 063 | 1 926 | 1 907 | 1 886 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 758 | 1 808 | 2 154 | 3 521 | 4 435 | 5 029 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1947-1971 | Joseph Le Digabel | |
| 1971-1983 | Pierre Dosse | |
| 1983-2008 | Joseph Oillic | UMP |
| 2008- | Yves Questel | |

## Referències

* ↑ (francès) Ofis ar Brezhoneg: Enseignement bilingue
* ↑ INSEE : població de 1961 a 1999
# The Childhood of a Leader

The Childhood of a Leader és una pel·lícula de misteri de drama història de 2015 coescrita, coproduïda i dirigida per Brady Corbet, la primera pel·lícula que dirigeix. Està vagament basada en la història curta de Jean-Paul Sartre The Childhood of a Leader, publicada el 1939 a la col·lecció The Wall. Corbet en va coescriure el guió amb la seva esposa Mona Fastvold, i en van rodar tant una versió en anglès com en francès.
La pel·lícula narra la infantesa d'un líder feixista al període immediatament posterior a la Primera Guerra Mundial. La producció va començar a principis de 2015 a Budapest (Hongria). La pel·lícula es va estrenar a la secció Horizon de competició a la 72a Mostra Internacional de Cinema de Venècia el 5 de setembre de 2015 i va guanyar-ne dos premis, a la millor pel·lícula debutant i al millor director.

## Repartiment

* Bérénice Bejo com a mare
* Liam Cunningham com a pare
* Stacy Martin com a Ada
* Robert Pattinson com a Charles Marker / Prescott d'adult
* Tom Sweet com a Prescott de nen
* Yolande Moreau com a Mona
* Jacques Boudet com a mossèn
* Michel Subor
* Sophie Curtis
* Patrick McCullough
* Michael Epp com a conseller
* Roderick Hill com a senyor americà vell

## Referències

* ↑ «100 Most Anticipated Foreign Films of 2015 Brady Corbet's The Childhood of a Leader». [Consulta: 17 abril 2015].
* 1 2 «Robert Pattinson to Co-Star in 'The Childhood of a Leader' (EXCLUSIVE)». [Consulta: 3 febrer 2015].
* ↑ «Robert Pattinson Going To War For The Childhood Of A Leader». [Consulta: 3 febrer 2015].
* ↑ «No Longer Funny Games Foes; Corbet Set to Direct Tim Roth, Cosmopolis' Binoche & Pattinson Pair in "The Childhood of a Leader"». [Consulta: 3 febrer 2015].
* ↑ «Brady Corbet in Paradise». Arxivat de l'original el 4 de març 2016. [Consulta: 3 febrer 2015].
* ↑ «‘The Childhood Of A Leader’ Review: Brady Corbet’s Directorial Debut Is An Enthralling Mind-F*ck». IndieWire. [Consulta: 25 juny 2016].
* ↑ «Stacy Martin joins Childhood of a Leader». [Consulta: 3 febrer 2015].
* ↑ «Hot projects on Screenbase». [Consulta: 17 abril 2015].
* ↑ «Venice Fest Reveals Robust Lineup Featuring Hollywood Stars and International Auteurs». Variety. [Consulta: 29 juliol 2015].
* ↑ «Venice: Robert Pattinson-Starrer 'Childhood of a Leader' Wins Best Debut Film». [Consulta: 12 setembre 2015].
* ↑ «David Gordon Green's 'Crisis,' Bérénice Bejo Joins 'Childhood,' and More». [Consulta: 3 febrer 2015].
* 1 2 3 4 «Weinstein Acquires 'The Eichmann Show'; 'Childhood Of A Leader' Adds Cast; More Berlin Briefs». [Consulta: 3 febrer 2015].
* 1 2 «'The Sleepwalker' Writers on Balancing Filmmaking with Baby-Making». [Consulta: 3 febrer 2015].
# Mikira

El mikira (Miquira, Shuensampi, Suensampi) és una llengua cahuapana avui extingida que havia estat parlada a la vila de Maucallacta al riu Paranapura al nord del Perú. Està molt estretament relacionada amb el jebero.

## Llista de paraules

La llista de paraules mikira va ser recollida per l'explorador txec Enrique Stanko Vráz. En el moment de la recopilació de dades, la llengua i la tribu ja estaven gairebé extingides, i Vráz només havien trobat cinc cases al poble de Maucallacta. La llista de Vráz es va publicar posteriorment per Loukotka (1949):$^{:59–61}$
    Francès (original)Anglès (traduït)Mikirá bande à cheveuxhair bandakča cannotcanoenunga chauve-sourisbatmašu chiendognini coqcockguatadi crécellerattlegingile crocodilecrocodiletára eauwateríde écorcebark, skinmapa feufirepunga gourdinclub, cudgelnara hamachammocktaila lunemoonrúki maïsbutčiči mangereatkáki nuitnightrupiye ornement d’escarbotsscarab ornamentkurišundu ornement de roseau jauneyellow reed ornamentpelantse ornement de plumages et d’os de dindonturkey feather and bone ornamenttayatudlú ornement de grands fruits secslarge dried fruit ornamentpinganamuyu pierrestonenapi poison de flèchespoison arrowpišuaya singemonkeykamuka soleilsunkogua têteheadhumato tête-trophéetrophy headhuma vêtement de femmeswomen's clothingpampayina vêtement fait de plumages de toucanclothing made of toucan featherskalinga viandemeatlulunga

## Referències

* ↑ Loukotka, Čestmír. Classification of South American Indian languages. Los Angeles: UCLA Latin American Center, 1968.
* 1 2 Loukotka, Čestmír. 1949. Sur Quelques Langues Inconnues de l'Amerique du Sud. Lingua Posnaniensis I: 53-82.
# Displacement mapping

El displacement mapping s'utilitza en infografia per a afegir detalls a petita escala a la superfície de l'objecte. La geometria de la superfície és modificada, s'altera l'alçada de la superfície segons els valors escalars especificats i s'aconsegueixen resultats més realistes. A diferència del Bump mapping, que afecta només l'ombreig pla, el displacement mapping ajusta les posicions dels elements de la superfície. És una tècnica introduïda per Cook l'any 1984. Hi ha diversos enfocaments per implementar-la, s'ajusten a diferents usos.

## Referències

* ↑ Karhu, Kimmo. «Displacement Mapping». Helsinki University of Technology, 19-04-2002. [Consulta: 13 octubre 2021].
* ↑ «Chapter 8. Per-Pixel Displacement Mapping with Distance Functions». Nvidia, 2005. [Consulta: 13 octubre 2021].

## Vegeu també

* Textura
* Normal mapping
* Parallax mapping
* Photon mapping
# Richard Lefebvre des Noëttes

Richard Lefebvre des Noëttes (1856-1936) va ser un oficial francès així com historiador de la tecnologia primerenc.

## Biografia

Després de la seva retirada anticipada de l'exèrcit francès el 1901, Lefebvre va dedicar el seu temps als estudis tecnològics, aleshores un camp força nou, convertint-se en un dels principals defensors de l'impacte negatiu de l'esclavitud en el progrés tecnològic de l'antiguitat clàssica. Tot i que les veus discordants van sorgir ja als anys trenta, les seves opinions primitivistes sobre la tecnologia de tracció antiga van tenir un èxit considerable als anys cinquanta i seixanta del segle passat, quan autoritats com la medievalista Lynn White i el sinòleg Joseph Needham, però també molts classicistes, van confiar en la seva investigació de manera bastant acrítica.. També va ser un bon amic de Jean Francois Champollion

## Controvèrsia

Basant-se en un reexamen exhaustiu de les evidències pictòriques, gran part no disponibles a l’època de Lefebvre, així com en l’arqueologia experimental, acadèmics moderns com Georges Raepsaet han refutat els descobriments de Lefebvre, en particular la seva subestimació flagrant de les capacitats de les antigues arades i la tracció de cavalls. La seva depreciació del timó clàssic a favor del timó medieval muntat a popa també ha donat pas a una interpretació més equilibrada que sosté que els dos sistemes difereixen més aviat en els tipus d'avantatges que ofereixen. Molt a diferència de Lefebvre, els estudis recents han subratllat generalment, dins dels límits productius característics de totes les societats agrícoles premodernes, el caràcter innovador de la tecnologia romana i grega.

## Referències

* ↑ Raepsaet, Georges: "Landtransport, Part 2: Riding, Harnesses, and Vehicles", in Oleson, John Peter (ed.), Handbook of Engineering and Technology in the Classical World, Oxford: Oxford University Press, 2008, pp. 580–605, ISBN 978-0-19-518731-1
* ↑ Roman traction systems: Who was Lefebvre des Noëttes?
* ↑ Lawrence V. Mott: "The Development of the Rudder, A.D. 100-1337: A Technological Tale", Thesis May 1991, Texas A&M University, p.4, 97
* ↑ Kevin Greene: “Technological Innovation and Economic Progress in the Ancient World: M.I. Finley Re-Considered”, The Economic History Review, New Series, Vol. 53, No. 1. (2000), pp. 29-59 (54)
* ↑ Wilson, Andrew (2002): "Machines, Power and the Ancient Economia ", The Journal of Roman Studies , vol. 92, pàgines 1-32

## Enllaços externs

* Sistemes de tracció romana - Cavall, arnès
* Arnès de cavall romà
# Michel Sitjar

Michel Sitjar (Tolosa, 13 de setembre de 1942 - La Magistèra, 10 de juny de 2019) va ser un jugador de rugbi francès. Va jugar com a flanker. Va disputar 13 partits per a la selecció nacional de França entre 1964 i 1967. Va jugar al Sporting Union Agenais entre 1961 i 1970, club amb el qual va guanyar tres Escuts de Brennus (1962, 1965 i 1966). També va jugar al rugbi a 13 al club del XIII Català després d'interrompre la seva carrera molt d'hora, als 28 anys. Va néixer a Castèlsagrat.
Sitjar va morir per suïcidi el 10 de juny de 2019 a La Magistèra. Tenia 76 anys.

## Referències

* ↑ «Michel Sitjar s'est fait une dernière malle» (en francès). La Dépêche du Midi, 19-06-2019. [Consulta: 21 juny 2019].

## Enllaços externs

* Michel Sitjar Arxivat 2019-06-20 a Wayback Machine. a ESPN Scrum
# Tirannió

Tirannió és el nom dels següents personatges:
* Tirannió d'Amisos, gramàtic grec
* Tirannió de Fenícia, gramàtic de Fenícia
* Tirannió de Messènia, gramàtic grec
# Teyber

Teyber és el nom dels següents personatges:
* Anton Teyber (Viena, 1756 - 1822), compositor austríac.
* Franz Teyber (Viena, 1758 - 1810), compositor i organista austríac.
# Trayne

La Trayne o La Treyne fou una senyoria feudal, a la vora del Dordonya, a la comuna avui dita Lacacve (al departament d'Òlt) amb un notable castell del segle xiv.
La va adquirir Arquimbald de Grailly abans del 1400. Les senyories havia sorgit durant el segle xiii amb la construcció de castells per feudataris dels grans senyors. Algunes senyories però no van poder subsistir per la guerra, les malalties, accidents i altres aspectes (com la presència de guarnicions franceses o guarnicions o mercenaris anglesos) i eren donades a altres feudataris. Arquimbald sembla que va ser l'únic Grailly que la va posseir. El 1462 apareix en mans d'Annet de Cluzel. El 1467 Bastit i La Treyne van fer un pacte de límits i eren senyors Esteve de Vieillescazes i Hug de Cluzel. En aquest temps els Cluzel foren consenyors de Bastit i més tard senyors. Vers 1562 era senyor Joan, i va tenir un fill de nom també Joan, que es fa dir Joan de La Treyne i no pas Joan de Cluzel. El 1586 el castell de La Treyne, on era senyor Lluís, fou incendiat per ordre del duc de Mayenne; Lluís va morir el 1592 i li va succeir el seu fill Jaume, enfrontat amb la madrastra Joana de Genouillac. Jaume va ser assassinat el 1607 per ordre de la madrastra amb complicitat de Jofre de Vivans, un dels caps protestants i el suport del duc de Bouillon i vescomte de Turena, que van ser executats. La Treyne va anar a parar a Susanna de Cluzel que era vídua de Joan de Vassal, notable catòlic que va morir el 1593 defensant Carlux de les tropes del rei, i que es va casar amb Joan de la Ramière, un protestant. La família La Ramière va governar la senyoria i el [1661] van comprar Bastit. El 1687 Felip de la Ramière es titulava senyor de La Treyne i Bastit i governava conjuntament amb Gedeó II (fill de Gedeó I) que es va casar amb Maria de Lestrade de Floirac, i van tenir una filla, Maria que el 1711 es va casar amb Joan III de Cardaillac-Végennes, al que li va aportar en dot el castell i senyoria de La Treyne. La família de Cardaillac-Végennes fou la darrera en posseir la senyoria.